ñ Geheime eiland. – Bali Drome
ñ Geheime eiland.	(fotos:Google Images)
As ek my oë toemaak, en die gedagtes laat gaan, kom daar ñ prentjie op. Van ñ plek met verlate strande, wit sand en deurskynende water.
Lombok. ñ Eiland anderkant Bali; een wat nie baie mense eintlik van weet nie. Die geneigdheid is om op Bali af te klim, en daar vas te haak. Net ñ halfuur se vlieg verder, lê daar egter ñ juweel.
Ons noem die mense hier Sasak, oorwegend Moslems. Die naam Lombok beteken ‘Chili’.
Mount Rinjani, op 3 726m, is sy hoogste vulkaniese berg.
Lombok is wêreld-bekend vir sy potte. Dit is hoe ons oorspronklik hier beland het. Op soek na mooi artikels vir die winkel, en sommer ook om te kom loer na hierdie ‘geheime eiland’.
Mense vra my dikwels of ek Bali sal aanbeveel vir ñ see-vakansie. Nie werklik nie. Bali is kultuur en kuns. My hart se punt.
Maar dan is daar Lombok. Jy vlieg soontoe, en raak weg. In ñ droom wat waar word.
Ek het op ñ dag in die jaar 2001 gebid. Gevra vir ñ deur om oop te gaan vir ñ huisvrou in Harties wat nooit ñ beroep beoefen het nie. Haar man met sy besigheid gehelp het, en drie dogtertjies grootgemaak het. Hulle het egter ouer geraak, universiteit toe begin gaan.
Here. As ek mag vra, ek wil baie graag begin werk. Iets doen wat die passie wat U binne my geplaas het, sal aanraak. En dan Here, as ek die wêreld mag sien. Asseblief. In 2004 het die deur wawyd oop gegaan. Kon ons ñ meubel winkel begin, en ek dikwels na eksotiese plekke toe vlieg om aankope te doen.
Ons Vader stel belang in ons elke droom, al klink dit dalk vir mense óm ons onbenullig of onnodig. Hy het ons gevorm, self die drome in ons geplaas. Niks is vir Hom onmoontlik nie.
Selfs nie eens ñ onlogiese gebed van ñ mamma op haar sitkamer mat nie.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on April 17, 2017April 17, 2017	15 thoughts on “ñ Geheime eiland.”	trommeltjies sê:	April 17, 2017 om 9:18 vm	Dit is mooi geskryf. Kan ons asb vlg keer as ons Bali toe gaan, Lombok toe gaan? Thailand kan maar bly.
Antwoord	travel460 sê:	April 17, 2017 om 11:22 vm	Ek stem!!! Ons 2 moes al lankal daarheen gegaan het. Maar ons hak mos vas…
Antwoord	Lewies Mymer sê:	April 17, 2017 om 9:37 vm	Mooi, mens voel sommer lus en vat die pad!
Antwoord	riettemaritz sê:	April 17, 2017 om 5:11 nm	Pragtig liewe Una!!
Antwoord	travel460 sê:	April 17, 2017 om 5:15 nm	Kom kuier asb weer bietjie.🌹
Antwoord	rondomtaliedraai sê:	April 17, 2017 om 5:20 nm	Voorwaar niks is onmoontlik
Antwoord	perdebytjie sê:	April 17, 2017 om 5:23 nm	Dit lyk pragtig daar!
Antwoord	seegogga sê:	April 17, 2017 om 8:31 nm	Ai en die gebed is wonderlik verhoor
Antwoord	Danie Jonker sê:	April 17, 2017 om 9:19 nm	Pragtig, soms dink ek ander mense verstaan nie die droom ‘ding’ nie, maar jy skryf dit so mooi. God gee ons drome, daarom kan ons daarmee na Hom toe gaan.
Antwoord	Hier "blok" Elanè sê:	April 18, 2017 om 5:31 vm	So het my besigheid ook begin 25 jr gelede met ‘n gebed van Here ek kan nie ICU verpleging met ma-wees kombineer nie, slegs een, die ander gaan afgeskeep word. En ja, 25 jr later is ek nogsteeds besig met die Vader se “blessing” wat gedurigdeur sigbaar aan my gewys word.
Antwoord	anggelinamenulis sê:	April 18, 2017 om 8:32 vm	Do you live in Bali, Indonesia? I come from Indonesia and living in Yogyakarta.
Antwoord	travel460 sê:	April 18, 2017 om 8:35 vm	Hi Anggelina. I live in South Africa, and we import furniture from Indonesia. So I travel to Java and Bali often. I do sometimes stop in Yogya too get items from Kasongan.
Antwoord	anggelinamenulis sê:	April 18, 2017 om 8:52 vm	Nice. As you give your blog’s name Bali Drome. And, I see your posts, I feel so pround of Indonesia. Thanks for coming here.
travel460 sê:	April 18, 2017 om 9:01 vm	I love your country and its people. Thanks for popping in, Anggelina.
Andorize sê:	April 21, 2017 om 2:56 nm	Oe jinne maar dis prentjiemooi. Jou skrywe bemoedig my, veral hierdie een. Ek het al vergeet, of verleer om so met God te praat. En te vra.
Vorige Previous post: ñ Damduiker maak ñ plan.Volgende Next post: So partykeer…